কুশি
কুশি হলো ২০২৩ সালের একটি ভারতীয় তেলুগু ভাষার প্রণয়ধর্মী হাস্যরসাত্মক চলচ্চিত্র, যেটি রচনা ও পরিচালনা করেছেন শিব নির্বাণ। মিথ্রি মুভি মেকার্সের প্রযোজনা ব্যানারের অধীনে নবীন ইরানি এবং ওয়াই. রবি শঙ্কর প্রযোজিত। ছবিটিতে বিজয় দেবেরকোন্ডা এবং সামান্থার সাথে শচীন খেদেকর, সরনিয়া পোনভান্নান এবং মুরালি শর্মা সহায়ক ভূমিকায় অভিনয় করেছেন। চলচ্চিত্রটি তেলুগু ভাষার পাশাপাশি তামিল, কন্নড় এবং মালয়ালম ভাষায় ডাব করা সংস্করণে ২০২৩ সালের ১ সেপ্টেম্বর মুক্তি পায়।